rlitschk/wikidir huggingface dataset:
August Carl Otto von Harling (* 20. Oktober 1840 in Lüchow; † 15. Januar 1886 in Bleikd) weer en düütschen Verwaltungsbeamten. Von Harling is 1840 as Söhn von Auguste, borene Rönck (2. Juni 1817–9. August 1884), un Karl von Harling (12. März 1805–5. Mai 1882) in Lüchow boren. He hett an de Universität Göttingen Juristeree studeert. 1861 is he dor Maat von dat Corps Bremensia worrn. Na dat Studium güng he in’n prüüßschen Staatsdeenst. He weer 1867 Amtsauditer bi dat Amt Leh un von 1877 bet 1885 Amtshauptmann von dat Amt Bleikd. As de Ämter oplööst un to Kreise tohoopfaat worrn sünd, is he an’n 1. April 1885 de eerste Landraad von’n Kreis Bleikd worrn, de ut de Ämter Bleikd un Neehuus billt worrn is. Dat Amt harr he bet to sien fröhen Dood 1886. He hett an’n 2. Juni 1872 in Clausthal Marie Jordan (31. Juli 1852–6. April 1876) freet. De beiden harrn den Söhn Karl von Harling (23. November 1873–21. November 1898). Holger Runne: Ein „Archiv“ im Archiv. In: 10 Jahre Arbeitskreis Geschichte, 10 Jahre Gemeindearchiv Bienenbüttel 2000–2010, 2010, S. 33 (Digitalisat) Kösener Korpslisten 1910, 63, 708 Landkreis Lüneburg Verwaltungsgeschicht un Landrääd op de Websteed territorial.de (Rolf Jehke)
Bollen (hoochdüütsch Bollen) is en Dörp in de Gemeen Achem in’n Landkreis Veern, Neddersassen. Binnen de Gemeen Achem billt Bollen en polietsche Oortschop mit egen Oortsvörsteiher. To dat Dörp höört ok de Wahnplätz Boller Grummenstreek un Bolleresch mit to. De Oort liggt direkt an dat Noordöver von de Werser. In’n Noordoosten grenzt de Oort an dat Rebeed von de Stadt Bremen. De Naveröörd sünd Mahndörp in’n Noorden, Uphusen in’n Noordoosten, Biern un Achem in’n Oosten, Hostäe un Dibbelsen in’n Süüdoosten, Bolleresch, Bollerholt un Rier in’n Süden, Ausen un Suudweyh in’n Süüdwesten, Boller Grummenstreek un Drey in’n Westen un Hemeln un Arbargen in’n Noordwesten. Vondaag is dat Rebeed von Bollen op dat rechte Över von de Werser 406,4 Hektar groot. Fröher hebbt aver ok de Rebeden Bollerholt (78,4 ha) un de Boller Weid (40,8 ha) mit to Bollen höört. Disse beiden Rebeden höört nu to de Gemeen Rier. Bollen kummt 1110 oder 1111 toeerst in de Oorkunnen vör. De Werser hett in dat 16. Johrhunnert ehren Loop ännert, so dat üm un bi 120 Hektar von de Bollener Wischen op dat annere Över legen. Dorüm is in Bollen en Fähr inricht worrn, de 1593 toeerst in de Oorkunnen vörkummt. De öffentliche
Adolf von Nickisch-Rosenegk (* 17. Juli 1836 in Stargard; † 10. März 1895 in Meideborg) weer en düütschen Verwaltungsbeamten un Parlamentarier. Von Nickisch-Rosenegk is 1836 in Stargard boren. He hett sien Abitur an de Landsschool Pforta maakt un denn an de Universitäten Heidelberg, Halle un Berlin Juristeree un Kameralia studeert. 1856 is he in Berlin Maat von dat Corps Neoborussia worrn un 1857 in Halle von dat Corps Marchia. Na dat Studium güng he in’n prüüßschen Staatsdeenst. He is 1865 Regerungsassesser bi de Regerung in Brombarg worrn. As Landwehrleutnant weer he 1866 bi de Slacht bi Königgrätz mit dorbi un is swoor verwunnt worrn. Nadem he wedder gesund weer, weer he 1868 bet 1872 Amtshauptmann von dat Amt Neehuus. Von 1872 bet 1874 weer he Verwalter von dat Landraadsamt in’n Kreis Weststernberg. 1874 is he Landraad von’n Landkreis Düsseldörp worrn. Noch in dat sülve Johr is he as Landraad in’n Landkreis Saatzig wesselt. In’n Juli 1888 is he Viez von’n Regerungspräsident in’n Regerungsbezirk Danzig worrn. 1888 keem he as Verwaltungsgerichtsdirekter an dat Verwaltungsgericht Danzig un is 1890 Oberregerungsraad bi de Regerung in Marienwerder worrn. Toletzt hett he wedder in Stargard leevt. Von Nickisch-Rosenegk weer von 1879 bet 1888 för den
Just Matthias Heinrich Brauns (* 31. Juli 1746 in Horborg; † 29. August 1817 in Oold Brooksen) weer en düütschen Verwaltungsbeamten. Brauns is 1746 in Horborg boren. He weer 1765 Student von de Juristeree an de Universität Göttingen. Na dat Studium is he in’n hannöverschen Verwaltungsdeenst gahn. He is 1767 Amtsauditer bi dat Amt Willemsborg worrn un 1768 bi dat Amt Arzen. 1772 hett he den Posten von en Amtsschriever bi dat Amt Willemsborg övernahmen, weer 1776 bet 1777 Amtsschriever bi dat Amt Mesborg, 1777 bi dat Amt Elbingerode, 1778 bi dat Amt Heien un keem 1779 as Amtsschriever na dat Amt Wölpe. Dor weer he bet 1791. Von 1791 bet 1794 weer Brauns Amtmann von dat Amt Noordholt un denn von 1794 bet to sien Dood 1817 Amtmann von dat Amt Brooksen. Annalen der Braunschweig-Lüneburgischen Churlande. Bänn 3-5, Pockwitz, Hannover 1791, Sied 788 Annalen der Braunschweig-Lüneburgischen Churlande. Band 8, Pockwitz, Hannover 1794, Sied 680 Normdaten: GND: 1034695282 (OGND, AKS) | VIAF: 301628708 | Wikipedia-Personensöök
Justus Friedrich Wilhelm Hüpeden (* 19. Juni 1757 in Heien; † 1831 in Eemissen) weer en düütschen Verwaltungsbeamten. Hüpeden is 1757 as Söhn von Eleonore Wilhelmine Justine, borene Schlemm († 27. Juli 1789), un Johann Wilhelm Hüpeden (28. September 1723-1. Februar 1782) in Heien boren un dor an’n 20. Juni döfft worrn. Sien Broder weer Georg Erich Hüpeden. He hett 1776 en Studium an de Universität Rinteln anfungen un is 1777 an de Universität Göttingen wesselt. 1779 is he Auditer bi dat Amt Springe worrn un 1780 na dat Amt Grohnde gahn. 1783 is he Amtsschriever för de Ämter Syke un Mauringen worrn. 1789 is he in dat Amt Wustrow wesselt un 1791 in dat Gogericht Achem. Toletzt weer he bet 1803 Amtsschriever bi dat Amt Zeven un is dor in dat Johr denn Amtmann worrn. Na de Franzosentied weer he von 1814 af an Amtmann von dat Amt Reten. En poor Johr vör sien Dood is he in Rohstand gahn. Annalen der Braunschweig-Lüneburgischen Churlande. Bänn 3-5, Pockwitz, Hannover 1791, Sied 788 Normdaten: GND: 1034900919 (OGND, AKS) | VIAF: 302328986 | Wikipedia-Personensöök
Claus Otto Benedix von der Decken (* 1758; † September 1841 in Hannover) weer en düütschen Verwaltungsbeamten. Von der Decken is 1758 boren. He weer bet 1791 Drost von dat Amt Steinhorst un weer denn von 1791 af an as Drost un later Oberhauptmann Baas von dat Amt Neehuus. Üm 1836 rüm is he in Rohstand gahn. 1821 is he Ridder von’n Guelphen-Orden worrn un 1831 Kummandör. An’n 7. Oktober 1799 hett he von Ernst Jacob Eckhardt dat Good Preten köfft. An’n 11. November 1840 hett he dat Good denn wedder verköfft an Axel Friedrich Claus von der Decken. Neuer Nekrolog der Deutschen. 19. Johrgang (1841), Deel 2, Voigt, Weimar 1843, Sied 1365 Annalen der Braunschweig-Lüneburgischen Churlande. Bänn 3-5, Pockwitz, Hannover 1791, Sied 788 Johann von Horn: Der Guelfenorden des Königreiches Hannover. Hinrichsche Buchhandiung, Leipzig 1823 Friedrich Wilhelm Boldewin Ferdinand von dem Knesebeck: Historisches Taschenbuch des Adels im Königreich Hannover. Hahn, Hannover 1840, Sied 340 Sabine Wittkopf: Preten Herrenhaus – Geschichte. Normdaten: GND: 1034717529 (OGND, AKS) | VIAF: 301112630 | Wikipedia-Personensöök
Johann Dietrich Flebbe (* 1683 in Ollenstadt; † 1723 in Neehuus) weer en düütschen Verwaltungsbeamten. Flebbe is 1683 as Söhn von Dietrich Flebbe in Ollenstadt boren. He weer 1702 Student an de Universität Helmstidde. Na dat Studium is he in’n bruunswiek-lümbörgschen Verwaltungsdeenst gahn. 1715 is he Amtsschriever worrn un weer von 1717 bet to sien Dood 1723 Amtmann von dat Amt Neehuus. Flebbe hett an’n 31. Mai 1703 in Luthe Anna Engel Kasten freet. De beiden harrn de Kinner Engel Dorothea un Jobst Diedrich Flebbe. http://www.heinz-wiemann.de/kuehtmann-luthe/aqwg39.htm Normdaten: GND: 1034724320 (OGND, AKS) | VIAF: 301690709 | Wikipedia-Personensöök
Jan Hinrich Eduard von der Hellen (* 27. Oktober 1863 op Good Wellen; † 17. Dezember 1927 in Stuttgart) weer en düütschen Archivar un Rutgever. Von der Hellen is 1863 as Söhn von Auguste Margarete Charlotte, borene Schwerdtfeger (25. Januar 1823–7. Juli 1917), un Diedrich Nicolaus Cornelius von der Hellen (5. März 1819–7. Januar 1892) op dat Familiengood in Wellen boren. He hett toeerst Ünnerricht von Huuslehrers kregen un güng eerst as Gymnasiast op en öffentliche School. Nadem he mit dat Gymnasium trech weer, hett he Spraakwetenschop un Philologie an de Universitäten Berlin un Bonn studeert. Von der Hellen hett 1888 as Archivar an dat Goethearchiv (later Goethe- un Schillerarchiv) in Weimar anfungen un weer dor en Kolleeg von Rudolf Steiner. 1894 is he an dat Nietzsche-Archiv wesselt, dat Friedrich Nietzsche sien Süster Elisabeth Förster-Nietzsche in Naumburg an de Saale grünnt harr. Dor över keem dat to en Stried mit Steiner, de woll ok Ambitschonen op dat Rutgeven von Nietzsche harr. Al na en poor Maand hett von der Hellen dat Nietzsche-Archiv wedder verlaten. In dat Johr 1900 is von der Hellen na Stuttgart wesselt un weer dor bet 1923 literaarschen Berader von’n Cotta-Verlag. Von der Hellen weer de Hauptrutgever
Diedrich Nicolaus Cornelius von der Hellen (* 5. März 1819 op Good Wellen; † 7. Januar 1892 ok dor) weer en düütschen Goodsbesitter un Politiker. Von der Hellen is 1819 as Söhn von Cornelia Johanne, borene Rom (2. Februar 1795–5. März 1819), un Diedrich Wilhelm von der Hellen (9. April 1786–11. Oktober 1862) op dat Familiengood in Wellen boren. De Moder is bi siene Geboort doodbleven. Von der Hellen is an’n 2. April 1819 in Beverst döfft worrn. As öllsten Söhn (he harr twee öllere Süstern) hett he later dat Good Wellen arvt. Twee Johr na siene Geboort hett de Vader nee heiraadt. Von 1879 bet 1882 weer he för den Wahlkreis Hannover 33 (Leh) Afornten in dat Prüüßsche Aforntenhuus. He weer dor in de Natschonalliberale Partei. Von der Hellen hett an’n 18. Juni 1848 in Schadehorn Auguste Margarete Charlotte Schwerdtfeger (25. Januar 1823–7. Juli 1917) freet. De beiden harrn de Kinner Elisabeth Agnes (2. August 1853–7. Mai 1930), Carl Julius (1. Dezember 1854–1. September 1913), Wilhelmine Henriette Engeline (26. Oktober 1856–22. Juni 1936), Ermine Adelheide Sophie (31. Mai 1858–5. Januar 1927), Bruno Meno Wilhelm (14. September 1861–22. Januar 1931) un Jan Hinrich Eduard von der Hellen (27. Oktober 1863–17.
Westerhof is de hoochdüütsche Naam von Westerhoff, Oort in de Gemeen Rosengoorn in’n Landkreis Horborg, Neddersassen, Westerhoff, Oort in de Gemeen Kaolefelle in’n Landkreis Nuurten, Neddersassen. Westerhof is de Familiennaam von Boy Westerhof (* 1985), nedderlandschen Tennisspeler, Hans Westerhof (* 1948), nedderlandschen Footballspeler. Kiek ok bi: Westerhofen, Westerhoff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Otto Friedrich Hagelberg (* 2. Dezember 1845 in Melbäck; † 1. Januar 1905 in Lüün) weer en düütschen Politiker. Hagelberg is 1845 as Söhn von Dorothea, borene Hagelberg (8. Dezember 1814–19. Januar 1882), un Johann Diederich Hagelberg (13. Dezember 1781–7. Januar 1847) in Melbäck boren. He weer prüüßschen Amtsraad un Domänenpächter von de Domään Lüün. Von 1894 bet 1903 weer he för den Wahlkreis Lümborg 6 (Lümborg-Winsen) Afornten in dat Prüüßsche Aforntenhuus. He weer dor in de Natschonalliberale Partei. Hagelberg hett Auguste Rötting (19. März 1850–15. Januar 1922) freet. De beiden harrn de Kinner Carl (8. Oktober 1875–6. Oktober 1887) un Bertha Hagelberg (23. Dezember 1876-20. April 1956). Biographisches Jahrbuch und deutscher Nekrolog. G. Reimer, 1907, Sied 447 Indrag to Hagelberg op ancestry.com
Albert Weibezahn (* 18. Juni 1840 in Hameln; † 7. November 1898 in Horborg) weer en düütschen Politiker. Weibezahn is 1840 in Hameln boren. Na dat Abitur an dat Gymnasium Georgianum in Lingen hett he Juristeree an de Universität Göttingen studeert. Dor is he 1860 Maat von dat Corps Hildeso-Guestphalia worrn. 1879 is he Amtsgerichtsraad an dat Amtsgericht Horborg worrn un weer von 1894 bet to sien Dood 1898 för den Wahlkreis Lümborg 7 (Horborg) Afornten in dat Prüüßsche Aforntenhuus. He weer dor in de Natschonalliberale Partei. He is 1898 noch wedderwählt worrn, is aver doodbleven, bevör de 19. Legislaturperiood anfungen hett. Martin Skutella, Oskar Viedebantt: Die Lingener Abiturienten 1832–1933, in: Georgiana Lingensia, Nachrichten vom Lingener Gymnasium Georgianum, Heft 2, Lingen 1933 Kösener Korpslisten 1910, 77, 70. Normdaten: GND: 1035177900 (OGND, AKS) | VIAF: 303593783 | Wikipedia-Personensöök
Gianfranco Petris (* 30. August 1936 in Budoia; † 1. Juli 2018 in Trepalle, Livigno) weer en italieensch Footballspeler. He speel up de Positschoon vun en Flögelspeler. De Loopbahn vun Gianfranco Petris fung 1954 bi den Vereen FC Treviso an. In de Saison 1956/57 wessel he to US Triestina, hier hörr he glieks to de Stammformatschoon. Nah de Saison is de Vereen woll afsteegen, aber Petris bleev ok in de Serie B bi den Vereen. An’ Enn vun de Saison 1957/58 wessel he den aber doch to’n AC Florenz wo he sück ok glieks in de Stammformatschoon spelen kunn. In Florenz kunn Petris in de Folg groot Erfolge fiern. In de Saison 1960/61 wunn Petris mit de Viola sowohl de Coppa Italia, as ok den Europapokal vun de Pokalsieger. Ok de folgen Speeltiet weer spoodriek, Florenz keem in de Serie A den bannig gooden 3. Platz un keem in den Europapokal vun de Pokalsieger weer in’t Finale, wo man denn aber gegen Atlético Madrid verlor. Petris bleev bit to de Saison 1964/65 in Florenz, bevör he to’n Ligakonkurrenten Lazio Rom wesseln dee. Dor speel he aber ok blots een Saison, bevör he bi Polisportiva Traini sien Loopbahn utklingen leet. In
Richard Teitelbaum (* 19. Mai 1939 in New York City; † 9. April 2020 in Kingston, Ulster County) weer en Komponist, Synthesizerspeler un Improvisatschonsmusiker. Teitelbaum hett bi Allen Forte un Mel Powell studeert un Midden vun de 1960er Johren sien Studien in Italien bi Luigi Nono un Goffredo Petrassi wieder maakt. Wiels sien Italienupenholt weer he en vun de Mitbegrünner vun dat Ensemble Musica Elettronica Viva (gemeensam mit Alvin Curran un Frederic Rzewski). He hett ok mit Anthony Braxton, George Lewis (Concerto Grosso up hatART, 1985), as ok mit Nam June Paik, Joan Jonas, Karl Berger, Dave Holland, Andrew Cyrille un Leroy Jenkins tosommenarbeit. He is insbesünnere för sien elektronische Live-Musik un sien Synthesizerspeel bekannt. He befaat sück ok mit Weltmusik un den Gebruuk vun japaansch, indisch und europääschen Musikinstrumenten un Notatschonssystemen. Teitelbaum lehrte an dat Bard College. Webpräsenz an dat Bard College Normdaten: GND: 128437758 (OGND, AKS) | LCCN: nr91013621 | VIAF: 27253394 | Wikipedia-Personensöök
De Placksnavelaante (Anas poecilorhyncha) is en Aante ut dat Geslecht vun de Aanten an sik (Anas). Se is tämlich groot un stebig un kummt bloß man in Asien vor. Dor leevt se in grote Deele vun den Kontinent un is in grote Tahl to finnen. Dat gifft dree Unneraarden, de ehr Fedderkleed sik en beten verschelen deit. Den Naam hett de Aante vun twee orangene Placken vun her, de an beide Sieten vun den Snavel an den siene Spitzen to finnen is. Dat Lief vun de Placksnavelaante is 58 bit 63 cm lang. De Waarten weegt twuschen 1230 un 1500 g, bi de Seken liggt dat Gewicht twuschen 780 un 1360 g. Waart un Aante verscheelt sik nich groot. Beide dreegt se ehr Fedderkleed dat ganze Johr. Wie un wo se rusen doot, is bitherto noch nich good unnersocht. De Placksnavelaante is in China, de Mongolei, Süüdsibirien, Bangladesch, Kambodscha, Laos, Vietnam, Burma un Indien veel to finnen. De Nominatform is up Indien sien Subkontinent tohuse. Dor leevt se bit Sri Lanka in'n Süden hen, un na Osten to bit Bangladesch, Assam un Manipur. De Unneraart A. poecilorhyncha haringtoni leevt in Burma, in Süüdchina un in Vietnam. Se warrt ok Placksnavelaante
De Wahlkreis Hannover 30 weer en Wahlkreis bi de Wahlen to dat prüüßsche Aforntenhuus. Wahloort weer Stood. De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Jörk un Freeborg tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd. Dat Rebeed von’n Wahlkreis Hannover 30 hett denn to’n Wahlkreis Stood 1 höört. Direkt wählt Afornte in’n Wahlkreis weren: Thomas Kühne: Handbuch der Wahlen zum preussischen Abgeordnetenhaus: 1867-1918. Droste, 1994, Sied 566-590 Wahlkreise för dat Prüüßsche Aforntenhuus in de Provinz Hannover 1867–1885 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31
De Wahlkreis Hannover 31 weer en Wahlkreis bi de Wahlen to dat prüüßsche Aforntenhuus. Wahloort weer Stood. De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Bremervöör, Himmelpoorten un Harsfeld un de Städer Bremervöör, Stood un Buxthu tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd. Dat Rebeed von’n Wahlkreis Hannover 31 hett denn to’n Wahlkreis Stood 2 höört. Utbenahmen weren de Stadt Buxthu un de Gemeen Neeland, de an’n Wahlkreis Stood 1 kamen sünd. Direkt wählt Afornte in’n Wahlkreis weren: Thomas Kühne: Handbuch der Wahlen zum preussischen Abgeordnetenhaus: 1867-1918. Droste, 1994, Sied 566-590 Wahlkreise för dat Prüüßsche Aforntenhuus in de Provinz Hannover 1867–1885 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19
De Wahlkreis Hannover 32 weer en Wahlkreis bi de Wahlen to dat prüüßsche Aforntenhuus. Wahloort weer Neehuus. De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Neehuus, Oosten un Oterndörp un de Stadt Oterndörp tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd. Dat Rebeed von’n Wahlkreis Hannover 32 hett denn to’n Wahlkreis Stood 3 höört. Direkt wählt Afornte in’n Wahlkreis weren: Thomas Kühne: Handbuch der Wahlen zum preussischen Abgeordnetenhaus: 1867-1918. Droste, 1994, Sied 566-590 Wahlkreise för dat Prüüßsche Aforntenhuus in de Provinz Hannover 1867–1885 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 |
De Wahlkreis Hannover 33 weer en Wahlkreis bi de Wahlen to dat prüüßsche Aforntenhuus. Wahloort weer Leh. De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Leh, Dorum un Hagen tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd. Dat Rebeed von’n Wahlkreis Hannover 33 hett denn to’n Wahlkreis Stood 4 höört. Blots de beiden Gemenen Aschwarden-Brook un Hinnbeek sünd an’n Wahlkreis Stood 5 kamen. Direkt wählt Afornte in’n Wahlkreis weren: Thomas Kühne: Handbuch der Wahlen zum preussischen Abgeordnetenhaus: 1867-1918. Droste, 1994, Sied 566-590 Wahlkreise för dat Prüüßsche Aforntenhuus in de Provinz Hannover 1867–1885 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24
De Wahlkreis Hannover 34 weer en Wahlkreis bi de Wahlen to dat prüüßsche Aforntenhuus. Wahloort weer Oosterholt. De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Oosterholt, Leendaal un Blomendal tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd. Dat Rebeed von’n Wahlkreis Hannover 34 hett denn to’n Wahlkreis Stood 5 höört. Direkt wählt Afornte in’n Wahlkreis weren: Thomas Kühne: Handbuch der Wahlen zum preussischen Abgeordnetenhaus: 1867-1918. Droste, 1994, Sied 566-590 Wahlkreise för dat Prüüßsche Aforntenhuus in de Provinz Hannover 1867–1885 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
De Wahlkreis Hannover 35 weer en Wahlkreis bi de Wahlen to dat prüüßsche Aforntenhuus. Wahloort weer Veern. De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Veern un Achem un de Stadt Veern tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd. Dat Rebeed von’n Wahlkreis Hannover 35 hett denn to de Wahlkreise Stood 5 un Stood 6 höört. Direkt wählt Afornte in’n Wahlkreis weren: Thomas Kühne: Handbuch der Wahlen zum preussischen Abgeordnetenhaus: 1867-1918. Droste, 1994, Sied 566-590 Wahlkreise för dat Prüüßsche Aforntenhuus in de Provinz Hannover 1867–1885 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27
De Scoparia pyralella is en Bottervagel ut de Familie vun de Crambidae (Zünsler). De Falter recken en Flögelspannwiet vun 17 bit 55 Millimetern. De Vörderflögelgrundfaarv is wittlich mit dree dunkel dwars verloopen Bänder vun verscheeden Breedt as ok kört för de Hälft mit twee lüttgere, dunkel raahmt, nich rein geel Flecken, kört achter de Hälft en grötter, ebenfalls dunkel rahmt, nich rein geel Fleck. Se kommt in ganz Europa bit etwa to de Noordseeküst, aber ok Grootbritannien vör, nah Norden hen aber immer minner. Se leevt an lütt Waldlichtungen mit Buschwark, Streeaaftwiesen un Wiesen allgemeen. Se is nachtaktiv. De Floogtiet is vun Mai bit Juli. De Ruup is hell- bit dunkelbruun un hett dunkel, woortenähnliche Punkte. De Kopp is hellbruun. Scoparia pyralella. Mehr Biller, Videos oder Audiodateien to’t Thema gifft dat bi Wikimedia Commons. [1] Fotos Beschrieven
Karl Heinrich Ludwig von Horn (* 24. Oktober 1833 in Halverstidde; † 7. Oktober 1911 in Göttingen) weer en düütschen Verwaltungsbeamten. Horn is 1833 as Söhn von’n Gehemen Obermedizinalraad Wilhelm Horn in Halverstidde boren. As de Vader an’n 28. Dezember 1865 in’n Adelsstand hoven worrn is, hett ok de Söhn dat Adelsprädikat von kregen. Horn hett Juristeree studeert un is na dat Studium in’n prüüßschen Staatsdeenst gahn. He weer 1860 Gerichtsassesser in Berlin un siet 1866 Regerungsassesser bi de Regerung in Potsdam. 1869 is he Amtshauptmann von dat Amt Usler worrn. He weer von 1874 bet 1878 Amtshauptmann von dat Amt Heien un Kreishauptmann von’n Kreis Heien. Von 1877 bet 1881 weer he denn Landraad von’n Kreis Stemmert, is 1881 Regerungsraad bi de Regerung in Königsbarg worrn un 1884 Böverregerungsraad bi de Regerung in Meideborg. 1888 hett he den Charakter von en Gehemen Regerungsraad in dat prüüßsche Binnenministerium kregen un weer von 1891 bet 1901 Regerungspräsident von’n Regerungsbezirk Marienwerder. Von Horn hett an’n 9. Oktober 1869 in Potsdam Elisabeth Wald (9. November 1848–1. Juli 1932) freet. He weer Ehrenridder von’n Johanniterorden. Normdaten: GND: 142603929 (OGND, AKS) | VIAF: 156717230 | Wikipedia-Personensöök